חוביי

חוּבֵּיי  (; בפין-יין: Húběi; מילולית: "מצפון לאגם") הוא מחוז במרכז הרפובליקה העממית של סין. המחוז משתרע על פני 185,776 קמ"ר ועל פי מפקד האוכלוסין משנת 2020, התגוררו בו כ-57.75 מיליון תושבים. בירתו היא העיר ווּהָאן.

היסטורית, חוביי היוותה את מרכזה של ממלכת צ'וּ החזקה במשך מאות שנים, עד שנכבשה סופית בשנת 221 לפנה"ס בידי ממלכת צ'ין (שהפכה אחר-כך לקיסרות).

בשנת 1911 הונהגה בווּצָ'אנְג (היום חלק מווהאן) התקוממות ווצ'אנג, שהפיל סופית את שושלת צ'ינג ולמעשה את סין הקיסרית כולה והביא להקמת הרפובליקה הסינית.

נהר היאנגצה נכנס למחוז בשלושת הערוצים מצ'ונגצ'ינג במערב וחוצה את המחוז עד שהוא יוצא למחוז ג'יאנגשי במזרח. בעוד מערב המחוז הוא רמה הררית, מזרחו הוא מישור נמוך המנוקז על ידי נהר היאנגצה ויובליו. המחוז הוא מרכז תעשייתי חשוב, ובירתו ווהאן היא העיר המתועשת הראשונה בסין.

בשנת 1993 החלה ממשלת סין בבניית סכר שלושת הערוצים הגדול בסמיכות לעיר יִיצָ'אנְג. בנייתו של הסכר החלה ב-2003, והסתיימה ב-2009. הוא מכסה לחלוטין את אתר שלושת הערוצים ומהווה את הסכר ההידרואלקטרי הגדול בעולם.

בסוף שנת 2019 התפרץ בעיר ווהאן שבמחוז זה נגיף קורונה מזן SARS-CoV-2. לאור חומרת המצב הוחלט להחליף את הנהגת המחוז ולראש מערכת השלטונית מונה ואנג השנג. בהדרגה השלטון הצליח למגר את המחלה במהלך מרץ 2020.

חלוקה מנהלית
מחוז חוביי מחולק לעיר תת-מחוזית אחת, אחת עשרה נציבויות עירוניות, נציבות אוטונומית אחת, רובע מיוער אחד ושלוש נפות עירוניות המנוהלות ישירות על ידי המחוז:
חלוקה מנהלית של חוביישםכתב סיניפין-ייןאוכלוסייה (מפקד 2020)שטחצפיפותהעיר ווּהָאן武汉市Wŭhàn Shì12,447,7188,5751,452העיר חְוָאנְגְשְׁה黄石市Huángshí Shì2,469,0794,561541.3העיר שְׁה-יֵן十堰市Shíyàn Shì3,209,00423,708135.4העיר יִיצָ'אנְג宜昌市Yíchāng Shì3,762,40721,229177.2העיר שְׂיָאנְגְיָאנְג襄阳市Xiāngyáng Shì5,260,95119,721266.8העיר אֶג'וֹאוּ鄂州市Èzhōu Shì1,079,3531,589679.3העיר גִ'ינְגְמֶן荆门市Jīngmén Shì2,596,92712,344210.4העיר שְׂיָאוֹגָאן孝感市Xiàogăn Shì4,270,3718,911479.2העיר גִ'ינְגְג'וֹאוּ荆州市Jīngzhōu Shì5,231,18014,094371.2העיר חְוָאנְגְגָאנְג黄冈市Huánggāng Shì5,882,71917,438337.4העיר שְׂייֵנִּינְג咸宁市Xiánníng Shì2,658,3169,738273העיר סְווֵיג'וֹאוּ随州市Suízhōu Shì2,047,9239,610213.1הנציבות האוטונומית אֶנְשְׁה של הטוּגְ'יָה והמְיָאוֹ恩施土家族苗族自治州Ēnshī Tŭjiāzú Miáozú Zìzhìzhōu3,456,13624,075143.6העיר שְׂייֵנְטָאוֹהעיר צְ'ייֵנְגְ'יָאנְגהעיר טְייֵנְמֶןהרובע המיוער שֶׁנּוֹנְגְגְ'יָה仙桃市潜江市天门市神农架林区Xiāntáo ShìQiánjiāng ShìTiānmén ShìShénnóngjià Lín Qū3,380,47310,371326

קישורים חיצוניים




ביאורים

הערות שוליים

*
קטגוריה:הרפובליקה העממית של סין: מחוזות